સેપ્ટ યુનિ.માં ‘ધ બ્રિજ ધ ગેપ’ કાર્યક્રમનું આયોજન કરવામાં આવ્યું હતું. જેમાં ગુજરાતની વિવિધ કોલેજમાંથી 37 ટીમોએ ભાગ લીધો હતો. બ્રિજ મેકિંગ કોમ્પિટિશનમાં એક મીટરનો બ્રિજ, જે લૂક વાઈઝ અને લોડિંગ કેપિસિટી વધારે હોય તે મુજબ બનાવવાનો ટાસ્ક આપવામાં આવ્યો હતો. જેમાં સ્ટુડન્ટ્સે 20 કિલોથી લઈને 70 કિલો સુધીની ક્ષમતા ધરાવતા બ્રિજના મોડલ્સ રજૂ કર્યા હતા. જ્યારે 37 ટીમોમાંથી 22 ટીમોએ ગઈકાલે જ્યુરી સમક્ષ મોડલ્સ રજૂ કર્યા હતા. કેબલ આધારિત બ્રિજનું હબ જાપાનને ગણવામાં આવે છે. જેમાં સૌથી વધારે લેન્થ ધરાવતો બ્રિજ 900 મીટરની લેન્થમાં છે. આ વિશે વાત કરતા પ્રોફેસર પાર્થ ઠાકરે કહ્યું કે,‘ ઈન્ડિયા કોલકત્તા ખાતે આવેલો વિવેકાનંદ બ્રિજ સૌથી વધારે 547 મીટરની ની લેન્થ ધરાવે છે. આપણે હજૂ સુધી ફૂલ લેન્થવાળા બ્રિજ બનાવી શક્યા નથી.’